બિહારના બહુચર્ચિત ચારા કૌભાંડમાં આજે રાંચીની સીબીઆઇ કોર્ટ પોતાનો નિર્ણય સંભળાવશે. 950 કરોડ રૂપિયાના આ કૌભાંડમાં બિહારના ભૂતપૂર્વ મુખ્યમંત્રી લાલુ યાદવ પર 6 અલગ અલગ કેસ ચાલી રહ્યા છે. રાંચી સ્થિતિ સીબીઆઇની વિશેષ અદાલતે આ મામલે સુનવણી કરી લીધી છે. ત્યારે લાલુ યાદવ તેમના પરિવાર સાથે સવારે કોર્ટમાં પહોંચ્યા હતા. આ કેસમાં 3 વાગ્યા પછી કોર્ટ પોતાનો નિર્ણય સંભળાવશે. કોર્ટમાં જતા પહેલા લાલુ યાદવે મીડિયામાં નિવેદન આપીને કહ્યું હતું કે તેમને ન્યાય વ્યવસ્થા પર પૂરો વિશ્વાસ છે. અને હું નિર્દોષ સાબિત થઇશ. સાથે જ તેમણે કહ્યું કે કોર્ટમાં વકીલોએ મારા પક્ષમાં પુરાવા આપ્યા છે. સાથે જ લાલુ યાદવે પાર્ટીના કાર્યકર્તાઓ તથા બિહારની જનતાને અપીલ કરી છે કે જે પણ નિર્ણય આવે બિહારની શાંતિ વ્યવસ્થા બનાવી રાખજો.